ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id ms id id ms id id id ms id ms ms nds id uz sl id ms ms ms hu ms id id id id id id ms id id ms id id id id ms id id ms id id de ms ms ms ms ms en en en en en en en id id ms id id en id id jv ms id id it es id id en id ms ms ms ms ms ms
Kelesuan Kerja Boleh Sebabkan Masalah Jantung - Kajian - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kelesuan Kerja Boleh Sebabkan Masalah Jantung - Kajian
Ditulis oleh Mohammad Nazri Zulkafli Disemak pada 28/01/2020
Disemak secara perubatan oleh Dr. Joseph Tan
Ramai individu tahu bahawa stres (termasuk kelesuan kerja) boleh menyebabkan pelbagai jenis masalah kesihatan. Namun, fakta tersebut sering diambil mudah memandangkan kebanyakan individu mahu bersaing bagi mendapatkan prestasi yang baik di tempat kerja.
Tahukah anda kelesuan kerja boleh meningkatkan risiko untuk anda mendapat masalah jantung? Baca artikel ini untuk mengetahuinya dengan lebih lanjut.
Kelesuan dan masalah jantung
Kajian yang telah diterbitkan pada tahun 2020 oleh Garg PK et al telah menunjukkan mereka yang mengalami kelesuan kerja berisiko untuk mendapat masalah degupan jantung tidak sekata. Artikel tersebut telah diterbitkan dalam laman European Journal of Preventive Cardiology.
Dalam kalangan 11,000 subjek, mereka yang mengalami simptom kelesuan mempunyai risiko setinggi 20% untuk mendapat pemfibrilan atrium (atrial fibrillation) kelak. Tanpa rawatan awal, individu tersebut bakal berhadapan dengan permasalahan kardiovaskular seperti sakit jantung dan strok.
Menurut pakar dari Universiti California Selatan, kelesuan kerja boleh mencetuskan proses keradangan dan menyebabkan peningkatan sensitiviti kepada stres. Kedua-dua faktor tersebut menyebabkan jantung sukar untuk mengepam darah ke seluruh badan, maka ia boleh menyebabkan terjadinya masalah pemfibrilan atrium.
Keadaan kesihatan ini merupakan masalah degupan jantung tidak sekata yang lazim yang boleh menyebabkan gangguan pada aliran darah normal. Perkara ini boleh meningkatkan risiko untuk darah membeku dan menyebabkan masalah strok.
Walaupun masalah pemfibrilan atrium tidak mengenal usia, ia lazim berlaku kepada golongan tua (65 tahun dan ke atas). Keadaan kesihatan ini mempengaruhi rentak degupan dua ruang jantung atas yang dikenali sebagai atria.
Perkara ini boleh menyebabkan gangguan aliran darah kepada dua ruang jantung bawah (ventrikel) seterusnya gangguan aliran darah ke seluruh badan.
Antara simptom yang boleh dialami adalah:
Tanpa rawatan, mereka yang mengalami masalah ini berisiko untuk mati.
Jangan pandang ringan isu kelesuan kerja
Sindrom kelesuan kerja (burnout syndrome) bukan lagi keadaan kesihatan yang boleh diambil mudah. Pertubuhan Kesihatan Sedunia (WHO) telah menetapkan ia sebagai satu fenomena di tempat kerja yang boleh mempengaruhi tahap kesihatan individu secara menyeluruh.
Ia merupakan satu sindrom (satu set gejala/simptom) yang disebabkan oleh masalah stres kronik di tempat kerja. Terdapat 3 elemen yang membentuk permasalahan ini iaitu kelesuan, kurang minat terhadap kerja dan penurunan tahap keyakinan di tempat kerja.
Kelesuan merupakan tanda utama dalam permasalahan sindrom kelesuan kerja. Walaupun ia adalah satu tanda yang mudah dikesan, namun, kebanyakan individu sering tidak mengendahkannya sehingga boleh menyebabkan komplikasi seperti pengsan.
Apa yang anda perlu tahu adalah stres akut (jangka masa pendek) seringkali tidak dapat dielakkan. Ia seperti anda tersekat dalam kesesakan jalan raya, bertelingkah dengan pasangan atau ketika anda menerima kritikan daripada majikan.
Tahap stres mungkin tinggi namun dalam jangka masa yang singkat, kita boleh menyesuaikan diri dengannya.
Stres kronik pula merupakan satu situasi yang sepatutnya dielakkan. Seringkali kita tahu apa yang membuatkan kita stres namun tiada tindakan yang diambil menyebabkan ia semakin teruk.
Mungkin ramai individu yang akan menasihatkan anda untuk bersabar dan terus menyesuaikan diri dalam keadaan stres tersebut. Namun, langkah terbaik adalah untuk memikirkan cara bagi mengurangi tahap stres tersebut.
Jika anda mempunyai majikan yang garang, siapkan kerja tepat pada waktunya. Jika anda kerap bekerja lebih masa, ambil cuti atau pulang pada waktunya. Jika anda tidak dapat menyesuaikan diri dalam situasi tersebut, anda akan berisiko untuk mendapat masalah kelesuan kerja.
Kurang minat terhadap kerja
Ini merupakan faktor kedua yang telah dikenal pasti oleh WHO. Apabila anda mula berasa negatif atau berjauhan daripada kerja anda, ia merupakan salah satu tanda kelesuan kerja yang perlu ditangani.
Situasi ini berbeza dengan apabila anda berasa tertekan ketika bekerja. Tekanan sewaktu kerja adalah satu perkara yang lazim dialami oleh setiap individu.
Anda mungkin rasa berdebar-debar atau takut dengan hasil kerja anda, namun minat anda tidak berkurangan dan anda masih komited untuk terus berusaha bagi meningkatkan pencapaian anda.
Apabila seseorang yang meminati sesuatu pekerjaan itu merasakan dirinya semakin jauh daripada kerjaya yang diceburinya, itu merupakan tanda awal sindrom kelesuan kerja.
Mereka yang mengalami masalah tersebut cenderung untuk mengambil cuti sakit atau mendapatkan rawatan di Jabatan Kecemasan hospital. Majikan seharusnya memberikan penekanan terhadap isu kesihatan pekerja kerana ia boleh mempengaruhi produktiviti semasa.
Penurunan tahap keyakinan di tempat kerja
Sasaran yang melangkaui kebolehan pekerja untuk memenuhinya boleh menurunkan tahap keyakinan diri mereka di tempat kerja.
Pekerja akan berasa lebih yakin untuk terus bekerja apabila majikan dan rakan sekerja mempercayai kebolehan mereka untuk memenuhi tugas yang diberikan.
Mereka juga perlu diberikan sokongan berbentuk peralatan, kewangan dan sokongan moral bagi meningkatkan motivasi di tempat kerja.
Kurangkan sindrom kelesuan kerja
Bersenam secara kerap. Ia bukan sahaja baik untuk kesihatan fizikal malah kesihatan mental anda. Anda tidak perlu menghabiskan duit dan masa di gim jika anda tidak mahu melakukan senaman angkat berat. Pergi berjoging, berjalan dan berbasikal. Lakukan apa sahaja yang boleh membuatkan anda berpeluh.
Amalkan gaya pemakanan seimbang. Ambil makanan yang mengandungi nutrien omega 3 seperti ikan dan kekacang berikutan ia mempunyai fungsi anti kemurungan semula jadi.
Dapatkan waktu tidur secukupnya. Elakkan daripada mengambil minuman berkafein dan tutup peranti mudah alih anda.
Jika anda berasa stres, luahkan perasaan anda pada keluarga atau rakan yang anda percaya. Anda boleh juga mendapatkan bantuan profesional seperti kaunselor, ahli psikologi dan pakar psikiatri.
Jika anda mengalami kelesuan kerja, kenal pasti puncanya. Sindrom kelesuan kerja bukanlah satu keadaan kesihatan yang boleh dipandang ringan. Jika anda mempunyai sebarang tanda atau mengalami keadaan seperti yang dinyatakan, dapatkan bantuan daripada pihak profesional.
Jika anda merupakan majikan dalam sebuah syarikat, ambil tahu berkenaan dengan kesihatan fizikal, mental dan emosi pekerja anda. Berikan nasihat, kata-kata semangat dan ganjaran (kepada yang berkenaan) untuk meningkatkan motivasi kerja mereka.
Hello Health Group tidak menyediakan nasihat perubatan, diagnosis, atau rawatan.
Hello Health Group tidak menawarkan nasihat perubatan, diagnosis atau rawatan.
Have YOU got ‘burn out’ from working long hours? Scientists warn you face a higher risk of developing a deadly irregular heartbeat. (https://www.dailymail.co.uk/health/article-7881325/Employees-burn-20-cent-increased-risk-suffering-atrial-fibrillation.html). Diakses pada 23 Januari 2020.
Associations of anger, vital exhaustion, anti-depressant use, and poor social ties with incident atrial fibrillation: The Atherosclerosis Risk in Communities Study. (https://www.ncbi.nlm.nih.gov/pubmed/31930923). Diakses pada 23 Januari 2020.
Tired of working long hours? High workplace stress may cause stroke, heart failure & other problems. (https://economictimes.indiatimes.com/magazines/panache/tired-of-working-long-hours-high-workplace-stress-may-cause-stroke-heart-failure-other-problems/articleshow/73245108.cms?from=mdr). Diakses pada 23 Januari 2020.
Employee Burnout, Part 1: The 5 Main Causes. (https://www.gallup.com/workplace/237059/employee-burnout-part-main-causes.aspx). Diakses pada 23 Januari 2020.
Everything You Need to Know About Atrial Fibrillation. (https://www.healthline.com/health/living-with-atrial-fibrillation). Diakses pada 23 Januari 2020.
A Guide to Burnout. (https://www.healthline.com/health/tips-for-identifying-and-preventing-burnout). Diakses pada 23 Januari 2020.
Cara Uruskan Tekanan Adalah Singkirkan Stres Yang Anda Alami? Ini SALAH FAHAM Tentang Pengurusan Stres
Pecahkan Barang Dalam Bilik Lepaskan Marah, Adakah Berkesan Tangani Stres?
Ditulis oleh Mohammad Nazri Zulkafli Disemak pada 28/01/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.